Der er endnu ikke kommet et gennembrud i voldtægtssagen fra Løgstør, og politiet venter stadig på svar på DNA-prøver. Det er Retsgenetisk Institut, der undersøger DNA&#39;en, men her er der ingen udsigt til at det kommer til at gå hurtigere: de har nemlig

Politiets retsteknikere var ikke lang tid om at tage DNA-prøver efter sexovergrebene på to ældre kvinder i Løgstør, men politiet kunne måske have været meget længere i deres opklaring af voldtægtssagen, hvis Retsgenetisk Institut, der gennemgår prøverne, ikke havde været begravet i arbejde - Det tager den tid det tager, fordi vi har meget arbejde og fordi vi arbejder på et laboratorium, der er akkrediteret dvs. at der er nogle meget skrappe krav til vores procedurer, siger Bo Simonsen, fungerende leder på Retsgenetisk Institut i København I 2002 skulle Retsgenetisk Institut i København gennemgå 3000 DNA-sager - sidste år var det tal godt 18.000 - altså en seksdobling. Kim Christiansen fra Dansk Folkeparti er glad for politiets flittige brug af DNA-undersøgelser, men er kritisk over for sagsbehandlingstiden. - Den er al for langsommelig, og det er noget, jeg vil tage op med justitsministeren, at vi skal have sat tiderne ned og så må vi have afsat de fornødne ressourcer, siger retsordfører Kim Christiansen til TV2/NORD. Hos Rigspolitiet i København erkender man at ventetiden på DNA-prøver er lang, men ofte er det kompliceret for retsteknikere at gennemgå DNA-materialet, siger Frank Jensen, politiinspektør i Rigspolitiet til TV2/NORD.